กระบะขึ้นเนิน พุ่งเสย จยย. อัดร่างสาวคนขับติดป้าย ร.ร.คอหักดับคาหน้ารถ
กระบะชน จยย.อย่างจัง สาวคนขับติดคาหน้ารถดับคาที่ หนุ่มซ้อนท้ายสลบ คนขับกระบะอ้าง ขับขึ้นเนิน เห็น จยย.ขับส่ายคล้ายคนเมา ก่อนพุ่งชน เสียหลักลงข้างทางเมื่อเวลา 03.30 น. วันที่ 18 ส.ค.63 ร.ต.อ.สมาน ศรีบุญ รองสารวัตร (สอบสวน) สภ.บ่อทอง รับแจ้งเหตุรถกระบะชนรถจักรยานยนต์มีผู้เสียชีวิต บริเวณหน้าโรงเรียนบ้านเนินหิน ถนนหนองเสม็ด-บ่อทอง (ฝั่งขาเข้าบ่อทอง) หมู่ที่ 1 ต.ธาตุทอง อ.บ่อทอง จ.ชลบุรี จึงเดินทางไปตรวจสอบพร้อมอาสากู้ภัยสว่างเหตุ จุดบ่อทองที่เกิดเหตุพบรถกระบะ ยี่ห้อโตโยต้าวีโก้ สีบรอนซ์ทอง ทะเบียน ศบ 8052 กรุงเทพมหานคร สภาพหน้ารถทิ่มชนติดกับต้นไม้หน้าป้ายโรงเรียน บริเวณหน้ารถพบร่างผู้เสียชีวิตเป็นหญิง 1 ราย ทราบชื่อคือ น.ส.กนกพร ชาติประโคน อายุ 28 ปี อยู่บ้านเลขที่ 71 หมู่ 3 ต.บ่อกวางทอง อ.บ่อทอง จ.ชลบุรี สภาพขาทั้งสองข้างท่อนล่างหัก คอหัก ใกล้กันยังพบรถจักรยานยนต์ ยี่ห้อฮอนด้าเวฟ 125 ไอ สีแดง ทะเบียน 3 กข 8840 ชลบุรี ล้มตะแคงบนหญ้าข้างทาง สภาพแหลกทั้งคันจากการสอบถาม นายประสิทธิ์ สุเม็ดมงคล อายุ 30 ปี เพื่อนผู้ตาย เล่าว่า ตนนั่งซ้อนท้ายรถจักรยานยนต์มาจากบ่อทอง พอมาถึงที่เกิดเหตุ เพื่อนได้ขับขี่รถจักรยานยนต์มาจอดฝั่งหน้าโรงเรียนเพื่อพูดคุยกัน โดยหันหน้ารถไปทางหนองเสม็ด ผู้ตายยืนคร่อมรถจักรยานยนต์อยู่ จากนั้นก็ถูกรถกระบะพุ่งชน ตนเองสลบหมดสติ จนกระทั่งมารู้สึกตัวเดินตามหาเพื่อน ก็มาพบว่าเสียชีวิตติดอยู่หน้ารถกระบะแล้วด้าน นายเกษทิพย์ กลิ่นใจ อายุ 39 ปี คนขับรถกระบะ เปิดเผยว่า ตนขับรถมาจากหนองเสม็ดมุ่งหน้าเข้า อ.บ่อทอง มาถึงที่เกิดเหตุเป็นทางขึ้นเนิน เห็นรถจักรยานยนต์คู่กรณีขับมาลักษณะเลื้อยส่ายไป-มาเหมือนคนเมา และชนเข้ากับรถของตน ก่อนเสียหลักลงข้างถนนไปชนกับไม้ประดับหน้าโรงเรียนเบื้องต้นทางเจ้าหน้าที่ตำรวจได้บันทึกภาพสถานที่เกิดเหตุไว้เป็นหลักฐานแล้ว ก่อนจะเรียกคนขับรถกระบะและเพื่อนผู้ตายมาสอบสวนอย่างละเอียดอีกครั้ง เพื่อรับทราบข้อเท็จจริงก่อนจะดำเนินการตามขั้นตอนของกฎหมายต่อไป.
กระบะชน จยย.อย่างจัง สาวคนขับติดคาหน้ารถดับคาที่ หนุ่มซ้อนท้ายสลบ คนขับกระบะอ้าง ขับขึ้นเนิน เห็น จยย.ขับส่ายคล้ายคนเมา ก่อนพุ่งชน เสียหลักลงข้างทาง-
กระบะ,กระบะชน จยย.,รถชนกัน,รถชน,อุบัติเหตุ,ชลบุรี,ข่าวทั่วไป